Three children have died in an accident in the Western Cape [SOUND]
NUUSFLITS NUUSAGENTSKAP 22 November 7 vm
# Die minister van Gesondheid Joe Phaahla hoop om 'n streng inperking te vermy
# Sanef is bekommerd oor die gebrek aan gereelde skakeling met die regering
# En, die Duitse tennisspeler Alexander Zverev wen sy tweede titel in die ATP-Jaareindtoernooi
# Die minister van Gesondheid Joe Phaahla moedig Suid-Afrikaners aan om teen Covid-19 ingeënt te word voordat die verwagte vierde vlaag toeslaan. In 'n onderhoud met eNCA, sê hy die huidige lae getalle en min inentings is kommerwekkend. Phaahla is optimisties dat die vierde vlaag minder vernietigend sal wees:
Speel klankgreep: ENG Joe Phaahla
Phaahla sê elkeen moet sy deel doen om die virus in bedwang te hou en so streng inperkings verhoed:
Speel klankgreep: ENG Phaahla lockdown
# Die Suid-Afrikaanse Nasionale Redakteursforum sê hy is bekommerd oor die presidensie se gebrek aan gereelde skakeling met die media. Die forum sê toe president Cyril Ramaphosa aan bewind gekom het, het hulle voorgestel daar behoort elke kwartaal 'n ontmoeting met die media wees. Volgens Sanef behoort die inwoners van 'n land met soveel krisisse, onder meer Covid-19, 'n sukkelende ekonomie, onsekerheid oor beleid, onbeantwoorde vrae oor die onlangse plundery, en vele ander probleme, die antwoorde van die president self te kry.
# Die Britse minister van Gesondheid, Sajid Javid, sê die kwessie van vooroordele met mediese toestelle word te lank reeds vermy. Hy het 'n verslag aangevra oor sistemiese rassisme en vooroordeel ten opsigte van mediese toestelle, prosedures en handboeke. Hy sê mediese toestelle soos oksiemeters, het dalk onnodige Covid-19-sterftes veroorsaak. 'n Studie het verlede jaar getoon swart mense is twee keer meer vatbaar vir die virus. Javid sê die moontlikheid dat vooroordele tot 'n swakker gesondheidsuitkomste kan lei, is totaal onaanvaarbaar.
# Tennis: Alexander Zverev van Duitsland het sy tweede ATP-Jaareindtoernooi-titel gewen toe hy die Rus Daniil Medvedev in Turyn, Italië in 75 minute verslaan het. Die 24-jarige het sewe kishoue en 22 wenhoue gespeel op pad na sy oorwinning van 6-4, 6-4. Hiermee het Zverev slegs die vierde speler in die toernooi se bestaan geword om die twee top gekeurde spelers in die halfeindronde en die eindronde uit te skakel. Hy is nou die toernooi-leier vir die seisoen met 59 oorwinnings agter sy naam.
# Finansiële aanwysers: Die rand verhandel teen 15-rand-72-sent teen die dollar, 17-rand-73-sent teen die euro en 21-rand-12-sent teen die pond. Bitcoin verhandel teen 57-duisend-290-dollar-7-sent. Die prys van goud is een duisend-846-dollar-83-sent per fynons en die prys van Brent ruolie 78-dollar-85-sent per vat.
# En ten slotte, die minister van Basiese Onderwys Angie Motshekga bied van vandag af 'n tweedaagse beraad aan in samewerking met die Departement van Vroue, die Jeug en Gestremdes in Benoni, Ekurhuleni. Die beraad is daarop gemik om 'n duidelik uitvoerbare plan te ontwikkel vir die verbetering van inklusiewe onderwys. Leerders met gestremdhede sak steeds uit in kommerwekkende getalle in hoofstroomonderwys. Die beraad se tema is: "Versnel Inklusiewe Onderwys: Geen leerder mag agtergelaat word nie".